ৰবাৰ্ট লী ফ্ৰ'ষ্টৰ জন্ম হৈছিল "ছান ফ্ৰান্সিস্ক', কেলিফ'ৰ্ণিয়া"ত। তেওঁৰ পিতৃ আছিল "ৱিলিয়াম প্ৰেচক'ট ফ্ৰ'ষ্ট, জুনিয়ৰ" আৰু মাতৃ আছিল ইজাবেল মুদি। তেওঁৰ মাতৃ আছিল "স্ক'টিছ" বংশৰ আৰু পিতৃ ইংলেণ্ডৰ "টিভাৰ্টন, ডেভন"ৰ বংশধৰ আছিল আৰু তেওঁলোক ১৬৩৪ চনত "নিউ হেম্পশ্বিয়াৰ" লৈ আহিছিল। 

ৰবাৰ্ট লী ফ্ৰ'ষ্টৰ দেউতাক এজন শিক্ষক আৰু পিছলৈ "ছান ফ্ৰান্সিস্ক' এভিনিঙ বুলেটিন"ৰ সম্পাদক আছিল। ৫ মে', ১৮৮৫ চনত পিতৃৰ মৃত্যুৰ পিছত তেওঁলোকৰ পৰিয়ালবৰ্গ "ৱিলিয়াম প্ৰেচক'ট ফ্ৰ'ষ্ট, ছিনিয়ৰ" (ৰবাৰ্ট ফ্ৰ'ষ্টৰ ককাদেউতা)ৰ পৃষ্ঠপোষকতাত "লৰেন্স, মাচাচুচেটছ" লৈ গুছি যায়। ৰবাৰ্ট ফ্ৰ'ষ্টে ১৮৯২ চনত "ল'ৰেন্স হাইস্কুল"ৰ পৰা স্নাতক ডিগ্ৰী লাভ কৰে।

যদিও তেওঁক গ্ৰাম্য জীৱনৰ লগত সংযোগ দেখা গৈছিল, তেওঁ চহৰতহে ডাঙৰ-দীঘল হৈছিল। তেওঁৰ প্ৰথম কবিতাটো তেওঁৰ হাইস্কুলৰ আলোচনীতে প্ৰকাশ পাইছিল। "ডাৰমাউথ কলেজ"ত দুমাহ অধ্যয়ন কৰাৰ পাছত ঘৰলৈ ঘূৰি আহে। ঘৰত তেওঁ বিভিন্ন কাম-কাজ, যেনে মাতৃক অবাধ্য ল'ৰাবোৰক পঢ়োৱাত সহায় কৰা, বাতৰি কাকত বিলোৱা আৰু এটা কাৰাখানাত "আৰ্কলাইট কাৰ্বন ফিলামেণ্ট" সলনি কৰা কৰ্মী হিচাপে কাম কৰিছিল। কিন্তু এই কামবিলাকত তেওঁৰ কোনো ধাউতি নাছিল আৰু কাব্যৰ প্ৰতি মন মেলিছিল।

ব্যক্তিগত জীৱন
জীৱন কাল
প্ৰথম ভাগ
প্ৰাপ্তবয়স্ক কাল